Document ID: /roh_data/filtered/fineweb-2-filterrobots_roh.jsonl.gz/24512

Surselva
Trun: Suprastanza sto surlavurar sboz per lescha da parcar
A Trun chaschuna ina nova lescha da parcar discussiuns. Cun 7 encunter 4 vuschs ha il cussegl da vischnanca decis da betg entrar en la fatschenta e da refusar quella a la suprastanza communala, scriva l'agentura da novitads rumantscha.
Il matg da l'onn passà aveva ina cumissiun predeliberanta survegnì l'incumbensa d'elavurar in sboz per l'urden da parcar. Quel ha la suprastanza ussa suttamess al cussegl da vischnanca. A Trun datti bain radund 80 parcadis publics. I n'exista però nagin concept da parcar.
RR novitads 12:00